Μια εποχή στην κόλαση

Το Μια εποχή στην κόλαση (Γαλλικά: Une saison en enfer) είναι ένα εκτενές ποίημα σε πεζό λόγο που γράφτηκε και εκδόθηκε το 1873 από τον Γάλλο ποιητή Αρθούρο Ρεμπώ. Είναι το μόνο έργο που εκδόθηκε από τον ίδιο τον Ρεμπώ. Το βιβλίο άσκησε σημαντική επιρροή σε μεταγενέστερους καλλιτέχνες και ποιητές, συμπεριλαμβανομένων των σουρεαλιστών.

Στα Ελληνικά το βιβλίο μεταφράστηκε από τον Νίκο Σπάνια και κυκλοφόρησε το 1981 από τις Εκδόσεις «γνώση».Arthur Rimbaud. Μια εποχή στην κόλαση. Μετάφραση Νίκος Σπάνιας. Πρόλογος Karl Shapiro. Επίλογος Γιάννης Γ. Σφακιανάκης. Εκδόσεις «γνώση». Αθήνα. 6η έκδοση 1993. 1η έκδοση 1981. ISBN 960-235-137-3. Επιπλέον, το ποίημα έχει μεταφραστεί στα Ελληνικά και κυκλοφορεί και από τους εκδοτικούς οίκους Εκδόσεις Κείμενα, Κάπα Εκδοτική, Παρά Πέντε, Εκάτη και Γαβριηλίδης.Αναζήτηση για το Μια εποχή στην κόλαση. biblionet.gr. Ανακτήθηκε στις 09/08/2025.

 Περιεχόμενο 
O Karl Shapiro έγραψε για το ποίημα: «Είναι η ονειροφαντασία ενός παιδιού που του αρνήθηκαν τα Χριστούγεννα, που περιφρονεί την ψεύτικη θρησκεία που το πρόδωσε. Το καταχθόνιο μίσος τού παιδιού αυτού για τη μητέρα του, για την Εκκλησία και για την Πατρίδα, όλα μαζί γίνονται μια κραυγή μίσους κατά του πολιτισμού μας, που αποτελεί και το θέμα του ποιήματος.»

Το Μια εποχή στην κόλαση χωρίζεται χαλαρά σε εννέα μέρη, ποικίλης έκτασης. Διαφέρουν σημαντικά ως προς τον τόνο και την αφηγηματική τους κατανοησιμότητα. Ωστόσο, πρόκειται για ένα καλά και σκόπιμα επεξεργασμένο και αναθεωρημένο κείμενο. Αυτό γίνεται σαφές αν συγκρίνει κανείς την τελική έκδοση με τις προηγούμενες εκδόσεις.Arthur Rimbaud: Une Saison en Enfer/Eine Zeit in der Hölle, Reclam, Stuttgart 1970; afterword by W. Dürrson, p. 105. 

Το ποίημα αποτελείται από τα εξής μέρη.

 Μια εποχή στην κόλαση (Une saison en enfer)
 Αίμα κακό (Mauvais sang)
 Νύχτα κόλασης (Nuit de l'enfer)
 Παραλήρημα (Délires)
 Ι. Η μωρά παρθένος, Ο καταχθόνιος νυμφίος (Ι. Vierge folle, L'Époux infernal)
 ΙΙ. Αλχημεία της λέξης (ΙΙ. Alchimie du verbe)
 Το αδύνατο (L'impossible)
 Αστραπή (L'éclair)
 Πρωινό (Matin)
 Αποχαιρετισμός (Adieu)

 Δείτε επίσης 
 Τα Άνθη του Κακού
 Τα άσματα του Μαλντορόρ

 Παραπομπές 

Κατηγορία:Γαλλικά ποιήματα